
PËR MIRATIMIN E LISTËS PËRFUNDIMTARE TË PRONAVE TË PALUAJTSHME PUBLIKE, SHTETËRORE, QË TRANSFEROHEN, NË PRONËSI OSE NË PËRDORIM, TË KOMUNËS BUBULLIMË TË QARKUT TË FIERIT
 
Në mbështetje të nenit 100 të Kushtetutës dhe të neneve 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave
 
VENDOSI:
 
1. Miratimin e listës përfundimtare të pronave të paluajtshme, publike, shtetërore, brenda juridiksionit, territorial dhe administrativ, të komunës Bubullimë të qarkut të Fierit, që transferohen, në pronësi ose në përdorim, të kësaj komune, sipas lidhjes nr.1, e cila i bashkëlidhet këtij vendimi dhe është pjesë përbërëse e tij. 
Lista me 39 (tridhjetë e nëntë) fletë, që i bashkëlidhet këtij vendimi, përfundon me numrin rendor 237 (dyqind e tridhjetë e shtatë).
2. Ngarkohen Ministri i Brendshëm, kryeregjistruesi i Pasurive të Paluajtshme të Republikës së Shqipërisë dhe komuna Bubullimë për zbatimin e këtij vendimi.
 Ky vendim hyn në fuqi pas botimit në Fletoren Zyrtare.
 Kryeministri
Sali  Berisha

Komuna Bubullimë						   		Lidhja nr.1

	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	1-12
	Prona që përdoren për realizimin e programeve arsimore.
	Në pronësi

	13-19
	Prona që përdoren për realizimin e programeve kulturore sportive.
	Në pronësi

	20-26
	Prona që përdoren për realizimin e funksioneve në shëndetin publik.
	Në pronësi

	27-29;31-27
	Prona që përdoren në fushën e zhvillimit ekonomik dhe infrastrukturës.
	Në pronësi

	48-55
	Shërbim funeral
	Në pronësi

	19,20
	Prona që përdoren në fushën e shërbimit social.
	Në pronësi

	30,207
	Prona që përdoren në- fushën e infrastrukturës (troje).
	Në përdorim

	56-96
	Prona që përdoren në fushën e mbrojtjes civile.
	Në pronësi

	210-212,215-229
	Infrastrukturë (rrugë vendore, lulishte, trotuar)
	Në pronësi

	208,209
	Furnizim me ujë të pijshëm
	Në pronësi

	108,131,142,152,161,173, 190,191,206
	Prona që përdoren në fushën e bujqësisë dhe të ushqimit (toka joproduktive kanale të treta).
	Në pronësi

	97,98,99,100,105
	Prona që përdoren në fushën e bujqësisë dhe të ushqimit (toka produktive).
	Në përdorim



